cyanic-selkie/wikianc huggingface dataset:
เปเปอร์ครีต
เปเปอร์ครีต (papercrete) เป็นวัสดุก่อสร้างชนิดใหม่คล้ายกับคอนกรีต โดยเปเปอร์ครีตใช้ส่วนผสมของเยื่อกระดาษผสมกับ ปูนพอร์ตแลนด์ หรือวัสดุอื่นเช่น ทราย ดิน หรือแม้แต่ขี้เลื่อย โดยกระดาษที่นำมาใช้จะเป็นกระดาษรีไซเคิล เปเปอร์ครีตเป็นลักษณะของหลักการวัสดุยั่งยืน
การถอนทัพที่เดิงแกร์ก
ตั้งแต่วันที่ 28–31 พฤษภาคม ค.ศ. 1940 เหตุการณ์ซึ่งรู้จักกันในชื่อ การล้อมที่ลีลเกี่ยวข้องกับกำลังพลที่เหลืออยู่ 40,000 คน แห่งกองทัพฝรั่งเศสที่หนึ่งซึ่งครั้งหนึ่งเคยเกรียงไกร ในการปฏิบัติอันล่าช้าต่อเจ็ดกองพันของเยอรมนี ซึ่งรวมสามกองพันยานเกราะ ที่กำลังพยายามตัดขาดและทำลายกองทัพฝ่ายสัมพันธมิตรที่เดิงแกร์ก เชอร์ชิลล์ว่า "เป็นช่วงเวลา 4 วันวิกฤตที่บุรุษชาวฝรั่งเศสเหล่านี้ ภายใต้การนำอย่างกล้าหาญของนายพลมอลีนีเยร์ สามารถยันพวกเยอรมันไว้ได้ไม่น้อยกว่า 7 กองพลที่อาจไปร่วมวงที่เดิงแกร์ก นี่คือผลงานอันยอดเยี่ยมที่เปิดทางให้บรรดาสหายซึ่งมีโชคกว่าตลอดจนกองทหารบริติชสามารถหนีรอดได้"
ในวันแรก มีทหารได้รับการอพยพเพียง 7,011 นาย แต่ ในวันที่เก้า ทหารทั้งสิ้น 338,226 นาย (เป็นทหารบริติช 198,229 นาย ทหารฝรั่งเศส 139,997 นาย) ได้รับการช่วยเหลือจากกองเรือ 993 ลำที่ประชุมอย่างเร่งด่วน หน่วยทหารจำนวนมากสามารถลงเรือจากกำแพงหินของท่าเรือสู่เรือประจัญบานและเรือใหญ่อื่นของบริติช 42 ลำ ขณะที่หน่วยทหารอื่น ๆ ต้องลุยน้ำหาเรือ รอหลายชั่วโมงเพื่อขึ้นเรือในน้ำที่สูงถึงไหล่ บางหน่วยโดยสารเรือจากหาดสู่เรือลำใหญ่กว่า และทหารหลายพันคนถูกพากลับสหราชอาณาจักรโดย "กองเรือน้อยแห่งเดิงแกร์ก" (little ships of Dunkirk) อันขึ้นชื่อ ซึ่งเป็นกองเรือเดินสมุทรพาณิชย์ เรือประมง เรือเพื่อสันทนาการ และเรือกู้ชีพของสถาบันเรือกู้ชีพแห่งชาติราวเจ็ดร้อยลำ ซึ่งลูกเรือพลเรือนของเรือเหล่านี้ถูกเรียกเข้ารับราชการเป็นการฉุกเฉิน "ปาฏิหารย์แห่งเรือน้อย" ยังเป็นความทรงจำพื้นบ้านที่โดดเด่นในสหราชอาณาจักร
ปรีติลตา วาฑเฑทาร
ปรีติลตา วาฑเฑทาร (อักษรโรมัน: Pritilata Waddedar, 5 พฤษภาคม 1911 – 24 กันยายน 1932) เป็นนักปฏิวัติชาตินิยมชาวเบงกอลที่มีอิทธิพลมากในการเคลื่อนไหวเรียกร้องเอกราชอินเดีย  เธอจบการศึกษาในชิตตากอง และ ธากา เธอเข้าศึกษาที่วิทยาลัยเบทุนในโกลกาตา จบการศึกษาด้านปรัชญา และประกอบอาขีพเป็นครูในโรงเรียนแห่งหนึ่ง เธอได้รับการยกย่องว่าเป็น "ผู้สละชีพสตรีคนแรกของเบงกอล" (Bengal's first woman martyr)
ปรีติลตาเริ่มเข้าร่วมขบวนการปฏิวัติเรียกร้องเอกราชที่นำโดยสูรยะ เสน ปรีติลตาเป็นที่รู้จักจากนำกลุ่มนักปฏิวัติอีกสิบห้าคนในปี 1932 เข้าก่อการโจมตีปาหาฤตลียูโรเปียนคลับ (Pahartali European Club) มีผู้เสียชีวิตหนึ่งรายและบาดเจ็บสิบเอ็ดคน กลุ่มนักปฏิวัติพยายามจุดไฟเผาสโมสร แต่ถูกจับได้โดยตำรวจของเจ้าอาณานิคม ปรีติลตาทำการอัตวินิบาตกรรมด้วยไซยานายด์เพื่อหลบหนีการจับกุม
เหตุโจมตีปาหาฤตลียูโรเปียนคลับ ปี 1932
ในปี 1932 สูรโช เสน (Surjo Sen) ทำการวางแผนโจมตีปาหาฤตลียูโรเปียนคลับ (Pahartali European Club) ซึ่งมีติดป้ายประกาศด้านหน้าว่า "ห้ามสุนัขกับคนอินเดียเข้า" ("Dogs and Indians not allowed") และตัดสินใจแต่งตั้งสตรีคนหนึ่งเป็นหัวหน้าแผนการ โดยแรกเริ่มตั้งใจจะมอบหมายให้กัลปนา ทัตตา (Kalpana Datta) แต่เธอถูกจับกุมไป 7 วันก่อนลงมือ ปรีติลตาจึงได้รับการมอบหมายแทน เธอเดินทางไปยังโกโตวาลีซีไซด์ (Kotowali Sea Side) เพื่อฝึกกับอาวุธและวางแผนการโจมตี
ในวันก่อเหตุปรีติลตาแต่งกายเป็นชายชาวปัญจาบ ผู้ร่วมก่อการ กาลีศังกระ เดย์ (Kalishankar Dey), พิเรศวร โรย (Bireshwar Roy), ปราฟุลลา ทาส (Prafulla Das), ศานติ จักรพรรดิ (Shanti Chakraborty) สวม โธตี กับเสื้อ ส่วนมเหนทรา จาวธุรี (Mahendra Chowdhury), สุศีล เดย์ (Sushil Dey) และปัญญา เสน (Panna Sen) สวม ลุงกี กับเสื้อ
ทั้งหมดเดินทางถึงสโมสรในเวลาราว 22:45 น. และเริ่มก่อการโจมตี ในเวลานั้นมีคนอยู่ภายในสโมสรราว 40 คน กลุ่มผู้ก่อการแยกออกเป็นสามกลุ่ม จุดไฟเผาอาคารและเริ่มยิงใส่คนในสโมสร ตำรวจสองสามคนในสโมสรซึ่งมีปืนรีวอลเวอร์ทำการยิงกลับ ปรีติลตาถูกกระสุนหนึ่งนัด ในรายงานของตำรวจหลังสิ้นสุดเหตุการณ์ระบุผู้เสียชีวิตหนึ่งรายเป็นสตรีซึ่งมีนามสกุลซัลลิวาน (Sullivan) มีผู้ได้รับบาดเจ็บเป็นบุรุษสี่คนและสตรีเจ็ดคน
อิทธิพล
นักเขียนขาวบังกลาเทศ เซลีนา โฮสเซน เรียกขานปรีติลตาว่าเป็นแบบอย่างให้กับสตรีทุกคน (ideal for every woman) มีการตั้งทรัสต์ในชื่อ "พีรกัญญา ปรีติลา" (Birkannya Pritilata Trust; ปรีตีลตา สตรีกล้า) เพื่อระลึกถึงเธอ วันเกิดของเธอทุก ๆ ปีมีฉลองขึ้นโดยทรัสต์ในที่ต่าง ๆ ในบังกลาเทศและอินเดียทุกปี ทรัสต์ระบุว่าเธอเป็นดั่ง "แสงส่องทางของสตรี" ในปี 2012 ได้เปิดรูปปั้นของเธอตั้งอยู่ที่โรงเรียนการรถไฟปาหารฤตลี (Pahartali Railway School) ตรงข้ามกับยูโรเปียนคลับที่เธอเคยก่อเหตุ
หลานของหลานสาวเธอ อัศ สรการ ปัจจุบันเป็นนักเคลื่อนไหวและนักข่าวชาวอังกฤษ
เนเมซิส
ในศาสนากรีกโบราณ เนเมซิส (Nemesis, ; Νέμεσις) มีอีกชื่อว่า Rhamnousia หรือ Rhamnusia (Ῥαμνουσία) เป็นเทพีที่ทำการลงโทษต่อผู้ที่ยอมจำนนต่อความอหังการ (ความเย่อหยิ่งต่อเทพเจ้า)
ศัพทมูลวิทยา
ชื่อ Nemesis มีส่วนเกี่ยวข้องกับศัพท์ในภาษากรีกว่า νέμειν némein หมายถึง "การให้ตามสมควร" ซึ่งมาจากภาษาอินโด-ยูโรเปียนดั้งเดิมว่า nem- "แจกจ่าย"
รายละเอียด
เนเมซิสเป็นเทพีสาวที่ออกมาลงโทษคนที่ทำผิดศีลธรรมทำกรรมชั่ว คนที่หยิ่งผยอง หรือคนที่ปฏิเสธพรของเทพเจ้า หรือไม่ก็คนที่เห็นแก่ตัวไม่ยอมเอื้อเฟื้อแก่คนอื่น แต่จะให้ผลตอบแทนที่ดีแก่คนดีและผู้ทรงคุณธรรมทั่วไป และคนที่ต้องการล้างแค้นจึงจะมาให้เทพีเทเมซิสช่วยล้างแค้นให้ด้วย
เนเมซิสเป็นลูกสาวของ นิกซ์ (Nyx) เทพีแห่งรัตติกาล หรือราตรีเขาว่ากันว่าบิดาของเธอคือ โอเชียนัส (Oceanus) เนเมซิสนั้นได้ชื่อว่าสวยพอ ๆ กับ อโฟรไดท์ (Aphrodite) เทพีแห่งความงามและความรัก ความสวยของเธอไปเข้าตาของจอมเทพซุส (Zeus) เข้า แต่เนเมซิสไม่อยากจะไปยุ่งเกี่ยวกับซุส เธอก็เลยแปลงร่างหนีทุกครั้งที่เธอเห็น ซุสเข้ามาใกล้ บางตำราก็บอกว่าสุดท้ายเธอแปลงร่างเป็นห่าน แต่ซุส รู้ทันแปลงร่างเป็นหงส์และจับคู่กับเธอ เนเมซิสวางไข่ไว้ในกอหญ้า 1 ฟอง คนเลี้ยงแกะมาพบไข่ฟองนี้เข้าจึงนำไปถวายพระนางลีดา (Leda) พระองค์เก็บไข่ฟองนั้นเอาไว้ในกล่อง และเมื่อเด็กน้อยฟักออกมาจากไข่ นางลีดาก็ให้ชื่อว่า"เฮเลน"และเลี้ยงดูเด็กคนนั้นเหมือนเป็นบุตรีของตนเอง หนูน้อยเฮเลนคนนี้เมื่อโตขึ้นมาก็คือแม่สาวที่ทำให้เกิดสงครามกรุงทรอย (Trojan War) ขึ้น
บางตำรากล่าวว่า ซุสหลงรักเนเมซิส แต่เมื่อเนเมซิสไม่ยอม พระองค์ก็เลยไปขอความช่วยเหลือจากอโฟรไดท์ ให้อโฟรไดท์แปลงร่างเป็นนกอินทรีเข้าโจมตีตัวเองที่แปลงร่างเป็นหงส์ หงส์ปลอมก็ทำเป็นบินร่อแร่มาหา เนเมซิสใจดีอุ้มหงส์เจ้าเล่ห์เอาไว้ พอเนเมซิสหลับ ซุสในร่างหงส์ก็มีความสัมพันธ์กับเธอ พอเนเมซิสคลอดก็คลอดลูกออกมาเป็นไข่ เทพเฮอร์มีส (Hermes) ก็รีบมาเอาไข่นั้นไปที่เมืองสปาร์ตา (Sparta) แล้วโยนไข่ฟองนั้นไปที่ตักของพระนางลีดา แล้วเฮเลน ก็กระโดดออกมาจากไข่ใบนั้นนั่นเอง (แต่ส่วนใหญ่กล่าวว่าเฮเลนเป็นพระธิดาของพระนางลีดาเอง)
แต่บางตำรากล่าวถึงเนเมซิสแตกต่างออกไปอย่างสิ้นเชิง คือบอกว่า รูปลักษณะของเทพีองค์นี้เป็นหญิงที่มีหน้าตาแสดงความเหี้ยมเกรียม ถืองาและล้อเกวียน บางทีก็มีปีกด้วย แสดงว่าองค์เทพีเนเมซิสจะตามตอบแทนผู้ทำความผิดไปทั่วทุกหนทุกแห่งอย่างไม่ลดละ ไม่ว่าจะเป็นทางน้ำหรือบก ดังที่งาและล้อเกวียนเป็นเครื่องหมายแสดงอยู่
ที่กรุงโรมมีรูปอนุสาวรีย์ของเทพีเนเมซิสประดิษฐานอยู่ในรัฐสภาทีเดียว เมื่อจะประกาศศึกต่อศัตรู จะมีพิธีบวงสรวงพระนางก่อน เพื่อให้เป็นที่ปรากฏว่า พวกเขาทำศึกโดยเหตุผลอันชอบธรรมที่สุดเสมอ
กระต่ายขูดมะพร้าว
กระต่ายขูดมะพร้าว เป็นเครื่องมือสำหรับขูดมะพร้าวที่ยังไม่ได้กะเทาะเปลือกออก เดิมทีการขูดเนื้อมะพร้าวคั้นกะทิ จะใช้ช้อนทำจากกะลามะพร้าวขูดให้เป็นฝอย ต่อมาทำเป็นฟันซี่โดยรอบ บางแห่งใช้ซีกไม้ไผ่บากรอยเป็นซี่สำหรับขูดมะพร้าว จนกระทั่งเมื่อมีการใช้เหล็กมาทำของใช้ในครัวเรือน จึงได้ตีเหล็กแผ่นบาง ๆ ตัดรูปโค้งมน ใช้ตะไบถู ทำซี่ละเอียดปลายเหล็กคมเรียกว่า "ฟันกระต่าย" นำส่วนเหล็กขูดฟันกระต่ายนี้ไปประกบหรือเข้าเดือยกับรูปตัวสัตว์ที่เตรียมไว้จนเป็นกระต่ายขูดมะพร้าว
ศัพทมูล
การเรียกชื่อ "กระต่ายขูดมะพร้าว" อาจเนื่องมาจาก ฟันที่ใช้ขูดเนื้อมะพร้าวมีลักษณะเป็นซี่ยาวเหมือนฟันกระต่าย ประกอบกับการทำโครงไม้ซึ่งใช้เสียบฟันขูดและนั่งเวลาขูดมะพร้าว มักทำเป็นตัวกระต่ายมากกว่าสัตว์ประเภทอื่น แม้ว่าจะมีการประดิดประดอยโครงไม้เป็นตัวแมว สุนัข และนก เป็นต้น
นอกจากคำว่า "กระต่ายขูดมะพร้าว" ยังมีคำอื่นอีก เช่น คำว่า "เหล็กขูด" ที่พูดกันมากในภาคใต้ของประเทศไทย และคำว่า "แมว" ที่พูดกันมากในภาคเหนือของประเทศไทย เป็นต้น โดยเมื่อดูความนิยมใช้คำศัพท์เมื่อคิดเป็นร้อยละ ยกเว้นคำว่า "กระต่ายขูดมะพร้าว" ที่นิยมกันมาก ยังมีคำว่า "เหล็กขูด" คิดเป็นร้อยละ 15.64 รองลงมา และนิยมพูดกันมากกว่า 2 คำศัพท์ คิดเป็นร้อยละ 8.96
ลักษณะ
ลักษณะของกระต่ายขูดมะพร้าว มักทำเป็นรูปสัตว์ชนิดต่าง ๆ เช่น แมว สุนัข นก หนู สิงห์ เต่า และตะกวด แต่ชาวบ้านก็ยังเรียกว่า กระต่ายขูดมะพร้าวอยู่ดี ส่วนลำตัวทำมาจากไม้เนื้อแข็งรูปสัตว์ชนิดต่าง ๆ ส่วนหัวเหมือนรูปกระต่าย หรือส่วนเหล็กขูดฟันกระต่ายนี้ไปประกบหรือเข้าเดือยกับรูปตัวสัตว์ที่เตรียมไว้ มีขากระต่าย 4 ขา หรือ 2 ขา
เดวิด มอราเลส
เดวิด มอราเลส (David Morales) เกิดเมื่อวันที่ 21 สิงหาคม ค.ศ. 1961 ในบรู๊กลิน นิวยอร์ก สหรัฐอเมริกา เป็นดีเจแนวเฮาส์เจ้าของรางวัลแกรมมี่ และโปรดิวเซอร์เพลง นอกจากผลงานการทำงานเป็นดีเจแล้ว มอราเลสยังเป็นมือรีมิกซ์ผู้มีผลงานมากมายที่สุดคนหนึ่งตลอดกาล โดยได้รีมิกซ์เพลงป็อปมากมายให้เป็นรูปแบบเพลงแดนซ์เต้นรำตามคลับ เขามีเชื้อสายเปอร์โตริโก
แหล่งข้อมูลอื่น
1961
วอลเลย์บอลหญิงชิงแชมป์สโมสรเอเชีย 2016
วอลเลย์บอลหญิงชิงแชมป์สโมสรเอเชีย 2016 (2016 Asian Women's Club Volleyball Championship) เป็นรายการแข่งขันของ AVC การแข่งขันครั้งนี้นับเป็นครั้งที่ 17 ซึ่งจะจัดขึ้นระหว่างวันที่ 3–11 กันยายน พ.ศ. 2559 ที่ อะลอนเตสปอร์ตอารีนา เมืองบีญัน จังหวัดลากูนา ประเทศฟิลิปปินส์ ภายใต้การดำเนินโดยสมาคมวอลเลย์บอลแห่งฟิลิปปินส์ การแข่งขันรายการนี้มีทีมเข้าร่วมจำนวน 13 ทีม แต่เนื่องจากเติร์กเมนิสถาน ได้ถอนตัวออกจากการแข่งขัน ทำให้เหลือทีมเข้าร่วมการแข่งขันเพียง 12 ทีม
การแบ่งกลุ่ม
การแบ่งกลุ่มในการแข่งขันครั้งนี้ อาศัยจากอันดับการแข่งขันวอลเลย์บอลหญิงชิงแชมป์สโมสรเอเชีย 2015
* ถอนตัว
เกณฑ์การจัดลำดับจากผลการแข่งขัน
แมทช์ที่มีผลการแข่งขัน 3–0 หรือ 3–1 ทีมชนะจะได้ 3 คะแนน ทีมแพ้จะได้ 0 คะแนน ส่วนแมทช์ที่มีผลการแข่งขัน 3–2 ทีมชนะจะได้ 2 คะแนน ทีมแพ้จะได้ 1 คะแนน
กลุ่มนอร์ดิก
กลุ่มประเทศนอร์ดิก (Nordic countries) หรือรวมเรียกเป็นภูมิภาคนอร์ดิก (Nordic region; Norden, ) หมายถึงภูมิภาคในยุโรปเหนือ ประกอบด้วย เดนมาร์ก ฟินแลนด์ ไอซ์แลนด์ นอร์เวย์ และสวีเดน และดินแดนปกครองตนเองในสังกัดประเทศเหล่านั้นสามแห่ง ได้แก่ กรีนแลนด์ (เดนมาร์ก) หมู่เกาะแฟโร (เดนมาร์ก) และหมู่เกาะโอลันด์ (ฟินแลนด์) ประเทศในกลุ่มนอร์ดิกมีประวัติศาสตร์ร่วมกันมายาวนาน และมีสิ่งต่าง ๆ ที่คล้ายคลึงกันในสังคม เช่น ระบบการเมืองการปกครอง กลุ่มนอร์ดิกมีประชากรรวมกันราว 24 ล้านคน
กลุ่มนอร์ดิกมีความสัมพันธ์กันในทางการเมือง ในองค์กรที่เรียกว่าคณะมนตรีนอร์ดิก ในระยะหลัง ประเทศเอสโตเนียได้วางภาพตัวเองเป็นประเทศนอร์ดิก แต่โดยทั่วไปแล้วมักถือว่าเอสโตเนียเป็นรัฐบอลติก เอสโตเนียมีความใกล้ชิดทางด้านภาษา เชื้อชาติ และวัฒนธรรมกับฟินแลนด์ และมีความสัมพันธ์ทางการค้าและการลงทุนจำนวนมากกับกลุ่มประเทศนอร์ดิก
สหภาพหนังสือเดินทางนอร์ดิก
สหภาพหนังสือเดินทางนอร์ดิก (อังกฤษ: Nordic Passport Union) เริ่มตั้งในปีพ.ศ. 2497 และมีผลบังคับใช้ในปีพ.ศ. 2501 อนุญาตให้พลเมืองของประเทศกลุ่มนอร์ดิก ได้แก่ เดนมาร์ก (หมู่เกาะแฟโรเข้าร่วมปีพ.ศ. 2509 ไม่รวมกรีนแลนด์) สวีเดน นอร์เวย์ (ไม่รวมสฟาลบาร์ ยานไมเอน บูเวต ดรอนนิงเมาด์ลันด์) ฟินแลนด์ และไอซ์แลนด์ (เข้าร่วมพ.ศ. 2508) ข้ามพรมแดนโดยไม่ต้องพกหรือตรวจหนังสือเดินทาง พลเมืองชาติอื่น ๆ สามารถเดินทางข้ามพรมแดนได้โดยไม่ต้องตรวจหนังสือเดินทาง แต่ต้องพกพาหนังสือเดินทางหรือเอกสารอนุญาตอื่น ๆ
ธงนอร์ดิก
ประเทศทั้งหมดในกลุ่มนอร์ดิก รวมถึงสองดินแดนปกครองตนเองอย่างหมู่เกาะแฟโรและหมู่เกาะโอลันด์ มีลักษณะธงที่ใกล้เคียงกัน คือเป็นธงที่มีรูปกากบาทที่มีจุดตัดเยื้องไปทางด้านเสาธง ที่เรียกว่าธงกากบาทแบบนอร์ดิก (หรือแบบสแกนดิเนเวีย) ธงของกรีนแลนด์และชาวซามิ (ชนพื้นเมืองในแลปแลนด์) ไม่ได้เป็นรูปกากบาท แต่เป็นรูปวงกลม
ประตูชัยแห่งออร็องฌ์
ประตูชัยแห่งออร็องฌ์ (Triumphal Arch of Orange, Arc de triomphe d'Orange) เป็นประตูชัยที่ตั้งอยู่ที่เมืองออร็องฌ์ทางตะวันออกเฉียงใต้ของประเทศฝรั่งเศส เวลาที่สร้างประตูชัยยังเป็นที่ถกเถึยงกันอยู่ แต่จากการค้นคว้าศึกษาเมื่อไม่นานมานี้ยอมรับคำจารึกเป็นหลักฐาน ว่าสร้างในสมัยออกัสตัส บนถนนอากริปปาเดิมเพื่อเป็นเกียรติแก่ทหารผ่านศึกของสงครามกอลและกองกำลังเลกีโอที่ 2 เอากุสตา ต่อมาก็ได้รับการสร้างใหม่โดยจักรพรรดิไทบีเรียสเพื่อเป็นการเฉลิมฉลองชัยชนะของเจอร์มานิคัสที่มีต่อชนเผ่าต่าง ๆ ในบริเวณไรน์แลนด์ ประตูชัยมีคำจารึกอุทิศแก่จักรพรรดิไทบีเรียสในปี ค.ศ. 27 ด้านหน้าทางเหนือทางด้านนอก ส่วนล่างสุดของทับหลังและบัวถูกตัดออกไปเพื่อติดคำจารึก แต่ในปัจจุบันสูญหายไป และความพยายามที่จะสืบว่าคำจารึกคืออะไรก็ยังไม่ประสบความสำเร็จ ตัวประตูชัยตกแต่งด้วยประติมากรรมนูนที่เกี่ยวกับการทหาร ที่รวมทั้งการรบทางเรือ การยึดทรัพย์สมบัติของฝ่ายที่แพ้ การรบระหว่างฝ่ายโรมันกับกลุ่มชนเจอรมานิคและกอล ทหารราบโรมันถือโล่ที่มีตรากองกำลังเลกีโอที่ 2 เอากุสตาปรากฏบนประตูทางด้านเหนือ
ประตูชัยแห่งออร็องฌ์ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1981
ลักษณะ
ในยุคกลางประตูชัยใช้เป็นปราสาทในการรักษาทางเข้าเมืองทางตอนเหนือ สถาปนิกโอกุสแตง คาริสตีศึกษาประตูชัยและทำการบูรณปฏิสังขรณ์ในคริสต์ทศวรรษ 1850 เดิมประตูสร้างด้วยก้อนหินปูนโดยไม่ใช้ปูน (mortar) ตัวประตูเป็นซุ้มสามซุ้ม ซุ้มกลางเป็นซุ้มใหญ่กระหนาบด้วยซุ้มที่เล็กกว่าสองข้าง ขนาดของประตูยาว 19.57 เมตร กว้าง 8.40 เมตรและสูง 19.21 เมตร ด้านนอกของแต่ละด้านเป็นเสาโครินเธียนสี่เสา ประตูเป็นประตูชัยที่เก่าแก่ที่สุดที่ต่อมานำไปใช้เป็นแบบในการก่อสร้างประตูชัยเซ็พติมิอัส เซเวอรัสในกรุงโรมและประตูชัยคอนสแตนติน
โคตรคนการ์เดี้ยน
โคตรคนการ์เดี้ยน (Защитники Zaschitniki) เป็นภาพยนตร์แนว neo-noir และ ซูเปอร์ฮีโรของรัสเซีย กำกับการแสดงโดยผู้กำกับชาวรัสเซียเชื้อสายอาร์เมเนีย Sarik Andreasyan โดยภาพยนตร์นี้มีเนื้อหาเกี่ยวกับกลุ่มซูเปอร์ฮีโรของสหภาพโซเวียตในช่วงสงครามเย็น
ฟุตซอลชิงแชมป์โลก 2024
ฟุตซอลชิงแชมป์โลก 2024 (2024 FIFA Futsal World Cup) จะเป็นการแข่งขันฟุตซอลชิงแชมป์โลกครั้งที่ 10 จัดขึ้นที่ประเทศอุซเบกิสถาน ระหว่างวันที่ 14 กันยายน - 6 ตุลาคม ค.ศ. 2024
ประเทศที่แสดงความสนใจในการเสนอตัวเป็นเจ้าภาพ
เอเอฟซี
ซีเอเอฟ
คอนคาแคฟ
เกย์ลอร์ นาบัส
เกย์ลอร์ อันโตนิโอ นาบัส กัมโบอา (Keylor Antonio Navas Gamboa; เกิด 15 ธันวาคม ค.ศ. 1986) เป็นนักฟุตบอลชาวคอสตาริกา ปัจจุบันเล่นในตำแหน่งผู้รักษาประตูให้แก่นอตทิงแฮมฟอเรสต์และทีมชาติคอสตาริกา
พระเจ้าวรวงศ์เธอ พระองค์เจ้าอาทิตย์ทิพอาภา
พลเรือโท พระเจ้าวรวงศ์เธอ พระองค์เจ้าอาทิตย์ทิพอาภา (24 กรกฎาคม พ.ศ. 2447 – 19 พฤษภาคม พ.ศ. 2489) เป็นพระโอรสพระองค์แรกในพระเจ้าบรมวงศ์เธอ กรมหลวงชุมพรเขตอุดมศักดิ์ ประสูติแต่พระวรวงศ์เธอ พระองค์เจ้าทิพยสัมพันธ์ ทรงดำรงตำแหน่งประธานคณะผู้สำเร็จราชการแทนพระองค์ในพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
พระประวัติ
พระเจ้าวรวงศ์เธอ พระองค์เจ้าอาทิตย์ทิพอาภา เป็นพระโอรสในพระเจ้าบรมวงศ์เธอ กรมหลวงชุมพรเขตอุดมศักดิ์ ประสูติแต่พระวรวงศ์เธอ พระองค์เจ้าทิพยสัมพันธ์ เมื่อวันที่ 24 กรกฎาคม พ.ศ. 2447 มีพระนามแรกประสูติว่า หม่อมเจ้าอาทิตย์ทิพอาภา มีพระโสทรภราดา 2 องค์ ได้แก่ เมื่อวันที่ 26 กรกฎาคม พ.ศ. 2451 พระวรวงศ์เธอ พระองค์เจ้าทิพยสัมพันธ์ พระมารดาได้ปลงพระชนม์ชีพพระองค์เอง เนื่องจากทรงน้อยพระทัยพระสวามี พระบาทสมเด็จพระจุลจอมเกล้าเจ้าอยู่หัว จึงทรงรับหม่อมเจ้าอาทิตย์ทิพอาภาไปทรงเลี้ยงดู ทรงเอ็นดูเป็นพิเศษและทรงพระกรุณาโปรดเกล้าฯ ให้สถาปนาขึ้นเป็น พระหลานเธอ พระองค์เจ้าอาทิตย์ทิพอาภา เมื่อวันที่ 28 พฤศจิกายน พ.ศ. 2452
พระวรวงศ์เธอ พระองค์เจ้าอาทิตย์ทิพอาภา เสกสมรสกับหม่อมกอบแก้ว อาภากร ณ อยุธยา (สกุลเดิม วิเศษกุล) นางพระกำนัลในสมเด็จพระนางเจ้ารำไพพรรณี พระบรมราชินี เมื่อวันที่ 5 มกราคม พ.ศ. 2472 ไม่ทรงมีพระทายาท
พระองค์ทรงดำรงตำแหน่งผู้สำเร็จราชการแทนพระองค์ ในสมเด็จพระเจ้าอยู่หัวอานันทมหิดล ร่วมกับพระเจ้าวรวงศ์เธอ กรมหมื่นอนุวัตน์จาตุรนต์, เจ้าพระยายมราช (ปั้น สุขุม), พลเอก เจ้าพระยาพิชเยนทรโยธิน (อุ่ม อินทรโยธิน) และหลวงประดิษฐ์มนูธรรม (ปรีดี พนมยงค์) และทรงลาออกเมื่อวันที่ 31 กรกฎาคม พ.ศ. 2487 โดยในระหว่างที่ทรงดำรงตำแหน่งผู้สำเร็จราชการแทนพระองค์นั้น พระองค์ได้รับการสถาปนาขึ้นเป็น พระเจ้าวรวงศ์เธอ พระองค์เจ้าอาทิตย์ทิพอาภา
พระเจ้าวรวงศ์เธอ พระองค์เจ้าอาทิตย์ทิพอาภา สิ้นพระชนม์ด้วยโรคมะเร็ง เมื่อวันที่ 19 พฤษภาคม พ.ศ. 2489 สิริพระชันษา 42 ปี พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (เมื่อครั้งดำรงพระราชอิสริยยศ สมเด็จพระเจ้าอยู่หัวอานันทมหิดล) ทรงพระกรุณาโปรดเกล้าฯ ให้พระบาทสมเด็จพระมหาภูมิพลอดุลยเดชมหาราช บรมนาถบพิตร (เมื่อครั้งดำรงพระอิสริยยศ สมเด็จพระเจ้าน้องยาเธอ เจ้าฟ้าภูมิพลอดุลยเดช) เสด็จพระราชดำเนินแทนพระองค์ไปในการพระราชพิธีพระราชทานเพลิงพระศพเมื่อวันที่ 8 มิถุนายน พ.ศ. 2489 ณ พระเมรุ วัดเทพศิรินทราวาส
ฮิโรงารุ สกาย! พริตตี้เคียว
'''ฮิโรงารุ สกาย! พรีเคียว''' (Hirogaru Sky! Precure) เป็น อนิเมะ ในซีรีส์ของ พริตตี้เคียว ลำดับที่ 20 ผลิตโดย Toei Animation
ตัวละครหลัก
เคียวสกาย (Cure Sky) / โซระ ฮาเรวาตารุ (Sora Harewataru)
"ท้องฟ้าสีครามพุ่งทะยานที่ไม่มีที่สิ้นสุด! เคียวสกาย!"
สีประจำตัว : "สีฟ้า"
"ท่าไม้ตาย"
"Precure Updraft Shining!"
เคียวปริซึม (Cure Prism) / นิจิงาโอกะ มาชิโระ (Nijigaoka Mashiro)
"แสงอ่อนโยนพุ่งทะยานอย่างนุ่มนวล! เคียวปริซึม!"
สีประจำตัว : "สีขาว", "สีชมพู"
"Prism Shot!"
เคียววิ้งค์ (Cure Wing) / ยูนางิ สึบาสะ (Yuunagi Tsubasa)
"ความกล้าหาญพุ่งทะยานสูงขึ้น! เคียววิ้งค์!"
สีประจำตัว : "สีส้ม"
"Wing Attack!"
เคียวบัตเตอร์ฟลาย (Cure Butterfly) / ฮิจิริ อาเกฮะ (Hijiri Ageha)
"ความตื่นเต้นพุ่งทะยานอย่างยอดเยี่ยม! เคียวบัตเตอร์ฟลาย!"
สีประจำตัว : "สีชมพู"
"Butterfly Press!"
"Precure Tinanic Rainbow Attack!"
ผู้ช่วยของพรีเคียว
เอรุจัง (Ellee-chan)
ตัวละครอื่นๆ
ชิโด ฮาเรวาตารุ (Shido Harewataru)
คุณพ่อของโซระ
เรมิ ฮาเรวาตารุ (Remi Harewataru)
เรด ฮาเรวาตารุ (Red Harewataru)
นิจิงาโอกะ โยโยะ (Nijigaoka Yoyo)
คุณยายของมาชิโระ
นิจิงาโอกะ อากิระ (Nijigaoka Akira)
คุณพ่อของมาชิโระ
นิจิงาโอกะ มาฮิรุ (Nijigaoka Mahiru)
คุณแม่ของมาชิโระ
คาเครุ (Kakeru)
คุณพ่อของสึบาสะ
พูวะ (Puwa)
คุณแม่ของสึบาสะ
ซาโอโทเมะ มาเรีย (Saotome Maria)
พี่สาวของอาเกฮะ
ซาโอโทเมะ คางุยะ (Saotome Kaguya)
กัปตันชาลาลา (Captain Shalala)
เบรี่เบรี่ (Beryberie)
อุปกรณ์ของพรีเคียว
สกายมิราจ (Sky Mirage)
มิเลอร์แพด (Mirror Pad)
คัลเลอร์ฟูลแอคชั่นมิกซ์พาเล็ตส์ (Colorful Action Mix Palette)
คราวน์เบด (Cloud Bread)
Undergu Empire
คาบาตอน (Kabaton)
บัตตาร์มอนดา (Battamonda)
มิโนตอน (Minoton)
รันบอก (Ranborg)
เพลงประกอบ
เพลงเปิด
ขับร้องโดย : "Ishii Ami"
เพลงปิด
"Hirogarism"
ขับร้องโดย : "Ishii Ami" and "Yoshitake Chihaya"
"Dear Shine Sky"
ขับร้องโดย : "Yoshitake Chihaya"
ปิ่นโต
ปิ่นโต เป็นภาชนะชนิดหนึ่งสำหรับบรรจุอาหาร ประกอบด้วยภาชนะรูปทรงกระบอกซ้อนกันเป็นชั้นๆ มีโครงเป็นโลหะเรียกว่าขาร้อยตรงส่วนหูสองข้าง หิ้วได้ มักจะมีตั้งแต่ 2 ชั้นขึ้นไป ลักษณนามเรียก "เถา"
ที่มา
เดิมมีการเข้าใจผิดว่า "ปิ่นโต" มาจากคำว่า "ปินโต" ในภาษาโปรตุเกส แต่โสมทัต เทเวศร์ (นามปากกาของ ส.พลายน้อย หรือ สมบัติ พลายน้อย) นักภาษาศาสตร์ เห็นแย้งว่า น่าจะเป็นการจำไขว้เขวกับฝรั่งโปรตุเกสที่เข้ามาอยู่เมืองไทยสมัยกรุงศรีอยุธยา ชื่อ ฟืร์เนา เมงดึช ปิงตู (Fernão Mendes Pinto) จึงทำให้เชื่อคล้อยตามกันมาก ความจริงแล้วตามพจนานุกรมภาษาโปรตุเกส คำว่า "Pinto" หมายถึงลูกไก่ ดังนั้นภายหลังส่วนใหญ่ลงความเห็นสอดคล้องกันว่าน่าจะมาจากคำว่า "เบนโต" (弁当) ในภาษาญี่ปุ่น ซึ่งหมายถึง ข้าวกล่อง ซึ่งอาจจะผ่านมาจากภาษาจีน คำว่า "เปี้ยนตัง" (便當, biàndāng)
การใช้งาน
ปิ่นโตชั้นล่างสุดมักจะมีขนาดใหญ่กว่าชั้นอื่นๆ เล็กน้อย นิยมใส่ข้าว ส่วนชั้นอื่นๆ อาจใส่กับข้าว ขนม หรืออื่นๆ ก็ได้
ปิ่นโตนิยมใช้ใส่อาหารสำหรับนักเรียนนำไปรับประทานตอนกลางวัน หรือผู้ที่ทำงานนอกบ้าน นอกจากนี้แล้วพุทธศาสนิกชนยังนิยมบรรจุอาหารใส่ปิ่นโตเพื่อนำไปถวายพระตอนเช้า หรือกลางวัน ขณะที่ร้านอาหารที่บริการส่งถึงบ้าน ก็นิยมใช้ปิ่นโตใส่อาหาร
การเคลียร์หู
การทำวอลซอลวา (Valsalva maneuver, Valsalva manoeuvre) หรือ การเคลียร์หู เป็นการบังคับอากาศออกจากร่างกายด้วยการปิดปาก บีบจมูก แล้วพยายามหายใจออกทางจมูก อากาศจะพยายามหาทางออก โดยไปทางหูแทน วิธีนี้ใช้เพื่อปรับความดันภายในหูเมื่อเราเดินทางผ่านระดับความสูงที่ต่างกัน เช่น ขึ้นเครื่องบิน หรือ ดำลงไปในน้ำ
เทคนิคนี้ตั้งชื่อตาม อันโตนิโอ มาเรีย วอลซอลวา นักกายวิภาคศาสตร์และสรีรวิทยาในศตวรรษที่ 17 จากเมืองโบโลญญา ที่ศึกษาเกี่ยวกับหูของมนุษย์.
ประเทศสโลวาเกียในโอลิมปิกฤดูร้อน 2020
ประเทศสโลวาเกีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศสโลวาเกียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 17 คน เข้าร่วมการแข่งขันใน 4 ชนิดกีฬา
Slalom
Slovak canoeists qualified one boat for each of the following classes through the 2019 ICF Canoe Slalom World Championships in La Seu d'Urgell, Spain.
Sprint
Slovak canoeists qualified two boats in each of the following distances for the Games through the 2019 ICF Canoe Sprint World Championships in Szeged, Hungary.
Qualification Legend: FA = Qualify to final (medal); FB = Qualify to final B (non-medal)
เหล้าใหม่
เหล้าใหม่ เป็นนิยายวิทยาศาสตร์ แปล ในฉบับภาษาไทยรวมอยู่ใน รวมเรื่องสั้น ดอกไม้สำหรับอัลเจอนอน
ปาลัซโซดูกาเล
ปาลัซโซดูกาเล (Palazzo Ducale) หรือ ปาลาโซโดกัล (เวนิส: Pałaso Dogal) มีความหมายว่า วังดอจ เป็นวังสถาปัตยกรรมกอทิกแบบเวนิส ตั้งอยู่ในนครเวนิส ประเทศอิตาลี เป็นหนึ่งในจุดหมายตาสำคัญของเมือง วังแห่งนี้เคยเป็นที่พำนักของดอเจแห่งเวนิส ผู้ปกครองสูงสุดของอดีตสาธารณรัฐเวนิส วังแห่งนี้สร้างขึ้นใน ค.ศ. 1340 และได้รับการต่อเติมอีกหลายครั้งตลอดหลายศตวรรษ อาคารแรกเริ่มเป็นอาคารแบบปิดล้อมรอบไปด้วยกำแพงวัง ต่อมาจึงปรับปรุงเป็นอาคารเปิดหลังประสบเหตุเพลิงไหม้ และมีการขยายวังไปจนสุดริมคลอง แม้ภายนอกวังจะเป็นสถาปัตยกรรมกอทิก แต่ภายในวังถูกตกแต่งด้วยมัณฑนศิลป์หลากหลายรูปแบบ ทั้งแบบไบแซนไทน์, เรอแนซ็องส์ และคลาสสิกใหม่ วังแห่งนี้กลายเป็นพิพิธภัณฑ์ใน ค.ศ. 1923
นายกรัฐมนตรีฝรั่งเศส
นายกรัฐมนตรีฝรั่งเศส (Premier ministre français) เป็นตำแหน่งหัวหน้ารัฐบาลและคณะรัฐมนตรีของประเทศฝรั่งเศส ส่วนประมุขแห่งรัฐของประเทศฝรั่งเศสคือประธานาธิบดีแห่งสาธารณรัฐฝรั่งเศส
ก่อนหน้าการปฏิวัติฝรั่งเศส หัวหน้ารัฐบาลฝรั่งเศสมีชื่อตำแหน่งว่า มุขมนตรีแห่งรัฐ (Principal ministre d'État) ซึ่งได้รับแต่งตั้งตามพระราชอัธยาศัยของกษัตริย์ ตำแหน่งนี้ถูกเลิกใช้ในปี 1791 กระทั่งสิ้นสุดสงครามนโปเลียน ก็มีการสถาปนาตำแหน่งนายกรัฐมนตรีอย่างเป็นทางการในปี 1814 ผู้ดำรงตำแหน่งนายกรัฐมนตรีคนแรกคือตาแลร็อง-เปรีกอร์ อย่างไรก็ตาม ระหว่างปี 1871 ถึง 1958 หัวหน้ารัฐบาลมีชื่อตำแหน่งอย่างเป็นทางการว่า ประธานสภารัฐมนตรี (Président du Conseil des ministres) และตั้งแต่ปี 1958 เป็นต้นมาก็ใช้ชื่อตำแหน่งว่านายกรัฐมนตรี
การตัดสินใจหรือกฤษฎีกาที่กระทำโดยนายกรัฐมนตรีถือเหมือนกระทำโดยฝ่ายบริหารทั้งคณะ นายกรัฐมนตรีมีหน้าที่สรรหาผู้ดำรงตำแหน่งรัฐมนตรีต่าง ๆ และเสนอให้ประธานาธิบดีลงนามแต่งตั้ง คณะรัฐมนตรีอยู่ภายใต้การสอดส่องดูแลโดยสภาแห่งรัฐ (Conseil d'État) ซึ่งบางครั้งนายกรัฐมนตรีพึงรับคำปรึกษาก่อนจะประกาศใช้กฤษฎีกา
เป็นที่รู้กันว่ารัฐมนตรีแต่ละท่านต้องการปกป้องนโยบายและโครงการในกระทรวงของตน แต่ก็ยังติดอยู่ที่งบประมาณ ซึ่งนายกรัฐมนตรีนี้เองเป็นคนชี้ขาดในเรื่องเหล่านี้ แม้ว่าบางครั้งประธานาธิบดีจะมีอำนาจและอิทธิพลเหนือกว่าก็ตาม
บทบาทตามรัฐธรรมนูญ
ตามมาตราที่ 21 ของรัฐธรรมนูญแห่งสาธารณรัฐฝรั่งเศส นายกรัฐมนตรีมีหน้าที่กำกับดูแลรัฐบาล นอกเหนือจากนั้น มาตราที่ 20 ยังระบุถึง หน้าที่กำกับงานด้านนโยบายต่าง ๆ ของประเทศ รัฐมนตรีกำกับดูแลกระทรวงต่าง ๆ จะถูกแต่งตั้งโดยประธานาธิบดี โดยผ่านการสรรหาจากนายกรัฐมนตรี ซึ่งโดยหลักการแล้ว นายกรัฐมนตรีจะถือเป็นผู้อยู่ใต้บังคับบัญชาของประธานาธิบดี ยกเว้นที่มีกรณีการบริหารร่วมกัน (Cohabitation) เกิดขึ้น
นายกรัฐมนตรียังมีหน้าที่ต่อสภา ในฐานะฝ่ายบริหาร โดยรวมถึงการร่างกฎหมาย ซึ่งนายกรัฐมนตรีจำเป็นต้องมีเสียงข้างมากในสภาสนับสนุน ซึ่งในกรณีนี้มักจะผ่านกฎหมายได้สำเร็จโดยปริยาย หรือมิฉะนั้นอาจถูกรัฐสภาถอดถอนได้ (มาตราที่ 49) นายกรัฐมนตรีจะต้องเสนอร่างกฎหมายให้ศาลรัฐธรรมนูญวินิจฉัยด้วย (มาตราที่ 61)
ลีโอนาร์ด โคเฮน
ลีโอนาร์ด นอร์แมน โคเฮน (Leonard Norman Cohen: 21 กันยายน ค.ศ. 1934 – 7 พฤศจิกายน ค.ศ. 2016) เป็นนักร้อง นักเขียน กวี และนักเขียนนวนิยาย ชาวแคนาดา ผลงานของเขาเขียนในเรื่องราวด้านศาสนา การเมือง การปลีกตัว เพศ และความสัมพันธ์เรื่องรักใคร่ โคเฮนได้มีชื่ออยู่ในหอเกียรติยศดนตรีแคนาดา, หอเกียรติยศนักแต่งเพลงแคนาดา และ หอเกียรติยศร็อกแอนด์โรล
โคเฮนเรื่องอาชีพการทำงานโดยการเป็นกวีและนักเขียนนวนิยายในช่วงระหว่างคริสต์ทศวรรษ 1950 ถึงต้นคริสต์ทศวรรษ 1960 จนเริ่มอาชีพดนตรีเมื่อปี ค.ศ. 1967 ด้วยวัย 33 ปี ออกอัลบัมชุดแรกชื่อชุด Songs of Leonard Cohen (1967) จากนั้นก็ตามมาด้วยอัลบัมเพลงโฟล์กอีก 3 ชุด Songs from a Room (1969), Songs of Love and Hate (1971) and New Skin for the Old Ceremony (1974) ผลงานอัลบัมในปี 1977 Death of a Ladies' Man ได้ร่วมแต่งและโปรดิวซ์โดยฟิล สเปกเตอร์ ได้ทำให้แนวเพลงของโคเฮนเริ่มห่างไกลจากเพลงเรียบง่ายที่เขาทำก่อนหน้านี้ จนในปี 1979 กลับมาทำเพลงพื้นถิ่นมากขึ้นกับอัลบัม Recent Songs ทั้งยังผสมเพลงอคุศติกเข้ากับเพลงแจ๊ซ และได้รับอิทธิพลกลิ่นอายเมดิเตอร์เรเนียน เพลงที่น่าจะมีชื่อเสียงของโคเฮนมากที่สุดคือ  "Hallelujah" ออกครั้งแรกในอัลบัม Various Positions  เมื่อปี 1984 ต่อมาออกชุด I'm Your Man  ในปี 1988 ที่โคเฮนได้มีการใช้การสังเคราะห์เสียงและถือเป็นอัลบัมที่ได้รับความนิยมสูงสุดของเขา ในปี ค.ศ. 1992 โคเฮนออกอัลบัม The Future ที่เขียนเนื้อเพลงในโทนมืดและอ้างถึงความวุ่นวายทางการเมืองและสังคม
โคเฮนกลับมาทำดนตรีอีกครั้งในปี 2001 โดยออกอัลบัมชุด Ten New Songs ที่ได้รับความนิยมอย่างมากในแคนาดาและยุโรป อัลบัมลำดับที่ 11 ของเขาชุด  Dear Heather ออกตามมาในปี 2004 จากนั้นออกทัวร์ระหว่างปี 2008 ถึง 2013 โคเฮนออกอัลบัมสามชุดใน 4 ปีสุดท้ายของชีววิตเขาคือ  Old Ideas (2012), Popular Problems (2014) และ You Want It Darker (2016) อัลบัมชุดสุดท้ายออกก่อนที่เขาจะเสียชีวิตได้ 3 อาทิตย์
อ้างอิง
19342016
เจ้าชายฟรันทซ์ที่ 1 เจ้าผู้ครองลีชเทินชไตน์
เจ้าชายฟรันทซ์ที่ 1 (Franz I) เป็นเจ้าผู้ครองราชรัฐลีชเทินชไตน์ ระหว่างค.ศ. 1929 ถึง 1938
ประสูติเมื่อวันที่ 28 สิงหาคม ค.ศ. 1853 ที่ปราสาทลิชเทินชไตน์ รัฐนีเดอร์เอิสเตอร์ไรช์ พระองค์เป็นพระโอรสของ เจ้าชายอาล็อยส์ที่ 2 เจ้าผู้ครองลีชเทินชไตน์ กับท่านหญิงฟรันซิสกา คินสกี พระองค์สำเร็จการศึกษาจากมหาวิทยาลัยเวียนนาและมหาวิทยาลัยปราก ต่อมาได้ดำรงตำแหน่งเอกอัครราชทูตจักรวรรดิออสเตรีย-ฮังการีประจำจักรวรรดิรัสเซียระหว่างค.ศ. 1894 ถึง 1898
ในปี 1899 เจ้าชายฟรันทซ์ตกหลุมรักสาวหม้ายในกรุงเวียนนาที่ชื่อเอลีซาเบ็ท ฟ็อน กูทมัน ซึ่งเป็นหญิงที่เปลี่ยนศาสนาจากคริสต์คาทอลิกเป็นศาสนายูดาห์ เจ้าชายโยฮันที่ 2 เจ้าผู้ครองลีชเทินชไตน์ ผู้เป็นพระเชษฐา คัดค้านความสัมพันธ์ของทั้งสอง อย่าางไรก็ตาม ทั้งสองก็แอบแต่งงานกันแบบลับในปี 1919 ต่อมาเมื่อเจ้าชายโยฮันที่ 2 สิ้นพระชนม์ในปี 1929 บัลลังก์ลีชเทินชไตน์ตกมาเป็นของเจ้าชายฟรันทซ์ เจ้าชายฟรันทซ์จึงจัดงานเสกสมรสกับกูทมันอย่างเปิดเผยในทันทีที่ขึ้นครองราชสมบัติ แต่ทั้งสองไม่มีพระบุตรด้วยกัน
อ้างอิง
18531938
Orobdella
Orobdella เป็นสกุลของปลิง เป็นสกุลเดียวที่อยู่ในวงศ์ Orobdellidae พวกมันเป็นสัตว์จำพวกแอนนีลิดขนาดใหญ่ โดยมีสปีชีส์ที่ใหญ่ที่สุดคือ (Orobdella octonaria) มีความยาวมากกว่า 20 cm แต่บางตัวมีขนาดเล็กกว่ามาก: ตัวโตเต็มที่ของ Orobdella koikei สามารถวัดได้เพียง 4 cm อาศัยอยู่ตามริมลำธารบนภูเขาและกินไส้เดือน  สปีชีส์ส่วนใหญ่จะอยู่เฉพาะถิ่นในประเทศญี่ปุ่น มี 2 สปีชีส์ที่รู้จักพบในไต้หวัน อีกหนึ่งสายพันธุ์จากเกาหลี และอีกหนึ่งสายพันธุ์จากรัสเซียตะวันออกไกล
สปีชีส์ในสกุลนี้ ได้แก่: including the following:
Nepenthes attenboroughii
Nepenthes attenboroughii เป็นพืชกินสัตว์ในสกุลหม้อข้าวหม้อแกงลิง ชื่อถูกตั้งเพื่อเป็นเกียรติแก่ เซอร์ เดวิด เอดเทนบอร์ราวฟฮิไอ (En:David Attenboroughii) พิธีกรสารคดีชื่อดังของบีบีซีในประเทศอังกฤษ ผู้สนใจและกระตือรือร้นต่อสกุลนี้ หม้อข้าวหม้อแกงลิงชนิดนี้มีหม้อทรงระฆังหงายทั้งหม้อล่างและบน แต่หม้อบนแคบกว่า ฝาตั้งขึ้น
ประวัติทางพฤกษศาสตร์
Nepenthes attenboroughii ถูกค้นพบโดย เอลาซ์ตแทร์ เอส. โรบินสัน (Alastair S. Robinson), สทีวาร์ต อาร์. แม็กเฟอร์สัน (Stewart R. McPherson) และ โวล์กเกอร์ บี. ไฮน์ริก (Volker B. Heinrich) ในเดือนมิถุนายน ค.ศ. 2007 ระหว่างการสำรวจในระยะเวลาสองเดือนของคณะสำรวจเพื่อบันทึกบัญชีรายชื่อความแตกต่างของหม้อข้าวหม้อแกงลิงที่พบทั่วประเทศฟิลิปปินส์
การพรรณารูปแบบของ N. attenboroughii ถูกตีพิมพ์ในเดือนกุมภาพันธ์ ค.ศ. 2009 ใน Botanical Journal of the Linnean Society (วารสารพฤกษศาสตร์ของสมาคมลินเนียส)  ตัวอย่างที่ชื่อ A.S.Rob., S.McPherson & V.Heinrich AR001 ถูกตั้งให้เป็นตัวอย่างต้นแบบแรก และถูกเก็บรักษาไว้ที่หอพรรณไม้ของมหาวิทยาลัยพาลาวัน (PPC) เมืองปูเออร์โต ปรินเซซา (Puerto Princesa)
ลักษณะทางพฤกษศาสตร์
Nepenthes attenboroughii มีลำต้นตั้งตรงจากพื้นหรือเป็นไต่เป็นพุ่มเตี้ย ลำต้นอาจหนาถึง 3.5 ซม. เป็นวงกลมเมื่อตัดขวางและสูงได้ถึง 1.5 ม.
ใบและหม้อ
ใบคล้ายกับแผ่นหนังและไร้ก้านหรือเสมือนมีก้าน ใบกระจุกยาว 30 ซม.กว้าง 10 ซม. ส่วนใบในลำต้นเลื้อยไต่ยาว 40 ซม.กว้าง 15 ซม. ใบรูปขอบขนานถึงรูปรี ยอดมนและสอบเรียวสั้นที่ฐาน ก้านใบโอบลำต้นสองในสามของเส้นรอบวงและเป็นครีบ 2-3 ซม.
Nepenthes attenboroughii เป็นหม้อข้าวหม้อแกงลิงที่มีหม้อขนาดใหญ่ชนิดหนึ่งในสกุล หม้อล่างเปราะและเป็นรูประฆังหงายสูง 30 ซม. กว้าง 16 ซม. สายดิ่งแบนยาว 30-40 ซม. เส้นผ่านสูนย์กลาง 4-9 มม. ทำให้มันคล้ายกับครึ่งวงกลมในภาคตัดขวาง
หม้อบนคล้ายหม้อล่างโดยทั่วไปเป็นรูปกรวยสูง 25 ซม.กว้าง 12 ซม.
ช่อดอก
Nepenthes attenboroughii มีช่อดอกแบบแบบช่อกระจะยาว 80 ซม.
นิเวศวิทยา
เท่าที่รู้หม้อข้าวหม้อแกงลิงชนิดนี้พบได้ที่ยอดเขาวิกเทอร์เรียในพาลาวันเท่านั้น ทำให้มันเป็นพืชถิ่นเดียว มันขึ้นท่ามกลางต้นไม้เตี้ยๆสูง 0.8-1.8 ม. กระจัดกระจายบนดินแบบอัลตราเมฟิก และไม่พบหม้อข้าวหม้อแกงลิงชนิดอื่นในบริเวณนั้น
เหยื่อ
หม้อของ N. attenboroughii เปิดออกเนื่องจากฝาของมันตั้งขึ้น ด้วยเหตุนี้บ่อยครั้งจึงเต็มไปด้วยของเหลว โดยของเหลวเหนียวจะอยู่ส่วนล่างและน้ำจะอยู่ด้านบนซึ่งของเหลวทั้งสองไม่ได้ผสมเข้าด้วยกัน ของเหลวส่วนบนจึงเป็นที่อาศัยของสัตว์อิงอาศัย โดยเฉพาะลูกน้ำ และหม้อของพืชชนิดนี้ได้ประโยชน์จากสัตว์ที่อิงอาศัย โดยเหยื่อของมันนั้นก็คือซากสลายถูกสร้างโดยสัตว์ที่อาศัยในของเหลวในหม้อ
ญาติใกล้ชิด
Nepenthes attenboroughii เป็นญาติใกล้ชิดกับหม้อข้าวหม้อแกงลิงชนิดอื่นในพาลาวัน ได้แก่ N. mantalingajanensis และ N. mira, จนถึง N. peltata จากมินดาเนา, และรวมถึง N. rajah จากบอร์เนียว
ความสัมพันธุ์ของหม้อข้าวหม้อแกงลิงขนิดนี้กับหม้อข้าวหม้อแกงลิงจากบอร์เนียวและมินดาเนาได้รับการยอมรับจากการสังเกตในการระบุบลักษณะของ N. mira และสนับสนุนในการระบุบประเภทของ N. attenboroughii มากขึ้นโดยหลักฐานทางภูมิศาสตร์ของโลกในด้านธรณีวิทยา ด้วยหลักฐานนี้ผู้แต่งให้เหตุผลว่าหม้อข้าวหม้อแกงลิงชนิดนี้ถูกพบบนดินอัลตราเมฟิกในพาลาวันและมินดาเนามากกว่าเพื่อน มันเหมือนเกิดขึ้นจากผลของการแพร่และพัฒนาจากที่มีบรรพบุรุษร่วมกันในบอร์เนียว
โปเกมาเนีย
โปเกมาเนีย (Pokémania) เป็นปรากฏการณ์ทางสังคม ที่มาจากแฟรนไชส์โปเกมอน ซึ่งได้รับความนิยมภายหลังจากการเปิดตัวโปเกมอน เรดและบลู (เรดแอนด์กรีน เฉพาะในประเทศญี่ปุ่น) ปรากฏการณ์นี้มีผลกระทบต่อประเทศฝรั่งเศส ส่วนใหญ่ระหว่างตุลาคม พ.ศ. 2542 และกรกฎาคม พ.ศ. 2546 ด้วยการเปิดตัวโปเกมอน รูบีและแซฟไฟร์ในทวีปยุโรป ทว่าปรากฏการณ์นี้ได้ลดลงในช่วงพฤศจิกายน พ.ศ. 2544 ด้วยการเปิดตัวโปเกมอนภาคคริสตัล แต่แล้ว มันก็ได้ฟื้นขึ้นมาในเดือนกรกฎาคม พ.ศ. 2559 ด้วยการเปิดตัวโปเกมอน โก สำหรับสมาร์ตโฟนในรูปแบบความเป็นจริงเสริม
ในประเทศฝรั่งเศส ปรากฏการณ์นี้เริ่มต้นจากเทรดดิงการ์ดเกม, ทีวีซีรีส์ และวิดีโอเกมในช่วงวันคริสต์มาส พ.ศ. 2542
โปเกมอน โก
ความนิยมเป็นประวัติการณ์ของเกม นำไปสู่การเกิดขึ้นของปรากฏการณ์ ที่เรียกกันว่าโปเกมาเนีย
สุดสิ้นกลิ่นน้ำนม
สุดสิ้นกลิ่นน้ำนม เป็นนิยายวิทยาศาสตร์ แปลจาก Childhood's End ของ อาร์เทอร์ ซี. คลาร์ก เคยถูกตีพิมพ์เป็นนิตยสารสเปคตรัมฉบับที่ 9 เป็นเรื่องเกี่ยวกับอนาคตของมนุษยชาติ เมื่อมีสิ่งมีชีวิตอันทรงพลานุภาพจากอวกาศอันไกลโพ้น ที่เรียกกันว่าพวกเทพ มาควบคุม มาปรับแต่ง ให้มนุษย์พ้นจากจุดจบจากภัยทั้งหลายที่พวกมนุษย์เองเป็นผู้ก่อมันขึ้นมา จนสามารถมีวิวัฒนาการไปสู่สิ่งที่เหนือกว่าขึ้นไป แต่ลึกๆลงไปนั้น จุดมุ่งหมายของพวกเทพก็ยังเป็นที่คลางแคลงใจของมนุษย์จำนวนหนึ่ง ว่าจริงๆแล้วพวกเทพมีวัตถุประสงค์อะไรอย่างอื่นอีกหรือไม่
เกร็ด
งานเขียนของโทริยาม่า อากิระ เรื่อง ดราก้อนบอล ได้อิทธิพลส่วนหนึ่งมาจากเรื่อง Childhood's End ที่ พระเจ้า และซาตานในเรื่อง มีหน้าตาเหมือนกัน
มาร์ค เจนมานะ
ธนสักก์ เจนมานะ (ชื่อเล่น: มาร์ค) เกิดเมื่อวันที่ 24 ตุลาคม พ.ศ. 2537 เป็นลูกชายคนที่สอง มีพี่ชาย 1 คน (แม็กซ์ เจนมานะ เป็นศิลปินเช่นกัน) และ น้องสาว 1 คน ครอบครัวมีกิจการส่วนตัวเป็นธุรกิจภายในครอบครัว
ประวัติ
มาร์คจบการศึกษาระดับมัธยมศึกษาจากโรงเรียนมัธยมวัดนายโรง (EP) และระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ (ภาคภาษาอังกฤษ) ในระหว่างเรียนในระดับมหาวิทยาลัยนี้เอง มาร์คก็ได้เข้าเป็นศิลปินในสังกัดการ์เด้นมิวสิค
มาร์ค เจนมานะได้ศึกษาต่อระดับปริญญาโทสาขาเศรษฐศาสตร์ที่มหาวิทยาลัย Paris School of Economics พร้อมทุนการศึกษารัฐบาลฝรั่งเศสเป็นระยะเวลาสองปีการศึกษา
ปัจจุบันมาร์คเป็นอาจารย์ประจำคณะเศรษฐศาสตร์ มหาวิทยาลัยธรรมศาสตร์ และกำลังศึกษาต่อระดับปริญญาเอกสาขาเศรษฐศาสตร์และประวัติศาสตร์เศรษฐกิจที่มหาวิทยาลัย Paris School of Economics
อัสรัน ซาล่า
อัสรัน ซาล่า (Athrun Zala) หรือ เป็นหนึ่งในตัวละครหลักในอนิเมะเรื่องกันดั้มซี้ดและ กันดั้มซี้ดเดสทินี (พากย์เสียงโดย อากิระ อิชิดะ)
อัสรัน ซาล่า เป็นเพื่อนรักกับ คิระ ยามาโตะ ในวัยเด็ก ทั้งสองต้องแยกย้ายจากกันไปโดยอัสรันได้มอบ โทริ หุ่นยนต์นกที่ตัวเองสร้างขึ้นให้กับคิระเป็นของขวัญก่อนลาจาก พร้อมกับคำสัญญาว่าจะไม่มีสงครามระหว่างโคออดิเนเตอร์กับมนุษย์ธรรมดาอย่างแน่นอน แต่แล้ว เมื่อยามที่ทั้งสองได้พบกันอีกครั้ง กลับต้องมายืนอยู่คนละฝ่ายของสงครามเผ่าพันธุ์ระหว่างโลกกับโคออดิเนเตอร์
กันดั้มซี้ด
ในภาค กันดั้มซี้ด อัสรัน ตัดสินใจเข้าร่วมสู้ในสงครามหลังจากที่แม่ของเขาเสียชีวิตลงในเหตุการ์ณวันวาเลนไทน์เลือด อัสร้นได้เข้าไปเป็นนักบินในหน่วย ZAFT และได้มาพบกับ คิระ ยามาโตะอีกครั้งในขณะได้รับภารกิจให้เข้าไปขโมยกันดั้มที่กองทัพโลกแอบสร้างในเมืองที่เป็นกลางอย่าง Heliopolis นับเป็นการพบกันครั้งแรกหลังจากการจากกันของเพื่อนรักในวัยเด็กระหว่างอัสรัน กับ คิระ
และด้วยความไม่คาดฝัน คิระกลายเป็นผู้ขับกันดั้ม Strike แห่งเรือ Archangel ซึ่งเป็นศัตรูกับอัสรัน ทำให้ทั้งสองต้องกลายเป็นศัตรูกันไปโดยปริยาย อัสรันพยายามชวนคิระให้ย้ายมาอยู่กับ ZAFT เนื่องจากคิระเองก็เป็นโคออดิเนเตอร์ แต่คิระไม่ยอม ทั้งคู่ต่อสู้กันจนพลั้งมือฆ่าเพื่อนสนิทของอีกฝ่ายไป จากที่เคยยั้งมือกันทุกครั้งที่ต่อสู้ด้วยความเป็นเพื่อน ความโกรธที่เพื่อนถูกฆ่าทำให้ทั้งสองต่อสู้กันอย่างต้องการจะปลิดชีวิตของอีกฝ่าย อัสรันใช้กันดั้ม Aegis ของตัวเองจับ Strike ของคิระไว้ไม่ให้ขยับได้และระเบิด Aegis ทิ้งเพื่อฆ่าคิระ อัสรันหนีออกมาได้ก่อนที่หุ่นจะระเบิด คางาริเป็นผู้มาพบอัสรันที่หมดสติอยู่ท่ามกลางซากของการต่อสู้ คางาริถามถึงคิระ อัสรันบอกว่าเขาฆ่าคิระไปแล้ว คางาริโกรธมาก ในขณะเดียวกันอัสรันก็ร้องไห้เสียใจที่ได้ฆ่าเพื่อนรักของตัวเองลงไป คางาริส่งอัสรันกลับคืน ZAFT เมื่อไปถึง Plant อัสรันได้พบว่าคู่หมั้นของเขา ลักซ์ ไคลน์ ได้กลายเป็นผู้ต้องหาทรยศชาติ เนื่องจากได้แอบมอบหุ่นกันดั้มรุ่นใหม่ให้กับคนภายนอก อัสรันไม่ยอมเชื่อและได้ตามหาลักซ์จนพบ และได้ค้นพบว่าคนที่ลักซ์มอบหุ่นให้ไปคือคิระ ซึ่งยังไม่ตาย ลักซ์ได้พูดเตือนสติทำให้อัสรันเกิดความสงสัยในเหตุผลของการต่อสู้ของตัวเองมากขึ้น เขาจึงตัดสินใจไปพบคิระบนโลก
เมื่อมาถึงโลกอัสรันได้เข้ามาช่วยคิระสู้เพื่อป้องกัน Orb จากการโจมตีของกองทัพโลก และได้มีโอกาสพูดคุยแบบเปิดใจกับคิระเป็นครั้งแรก หลังจากนั้นอัสรันก็ตัดสินใจออกจาก ZAFT และมาเข้าร่วมสู้กับ คิระ คางาริ ลักส์ และเรือรบ Archangel ซึ่งเป็นกลุ่มที่มีเป้าหมายเดียวกัน นั่นคือยุติสงครามและไม่ต้องการให้เกิดการแบ่งแยกระหว่างมนุษย์ที่เกิดโดยธรรมชาติและโคออดิเนเตอร์
กันดั้มซี้ดเดสทินี
ในตอนเริ่มต้นของ กันดั้มซี้ดเดสทินี อัสรันได้ใช้ชีวิตหลังจากออกมาจาก ZAFT โดยการเป็นบอดี้การ์ดให้กับคางาริ ผู้นำของ Orb และแฟนของเขา โดยได้ใช้ชื่อปลอมว่า อเล็กซ์ ดิโน (Alex Dino)
แต่หลังจากนั้นอัสรันได้กลับไปที่ Plant อีกครั้ง และได้เข้าร่วมหน่วยรบ FAITH โดยได้รับหุ่นรุ่นใหม่จากประธานแพลนท์ กิลเบิร์ต ดูแรนดัล คือ ZGMF-X23S Saviour Gundamและพบกับลักส์ ไคลน์ ตัวปลอม หรือ มีอา แคมเบลล์ อัสรันได้รับคำสั่งให้ไปสนับสนุนยาน Minerva และได้รับรู้จากกัปตันยานทาเรีย กลาดิส และ ลูน่ามาเรีย ฮอว์ค ว่า "Orb ได้เข้าร่วมกับกองทัพโลก คางาริได้แต่งงาน และถูกคิระลักพาตัวไประหว่างพิธีด้วย Freedom" ทำให้อัสรันรู้ว่า คิระได้กลับมาในสนามรบอีกครั้งแล้ว
เมื่อยาน Minerva ได้เข้าร่วมสงครามกับกองทัพโลกนั้น ระหว่างที่ยาน Minerva กำลังจะยิงกองทัพ orb นั้น Freedom ได้เข้ามาขัดขวางอัสรันที่กำลังสับสนได้ค้นหาพวกคิระเพื่อพูดคุยด้วยการช่วยเหลือของ มิริอาเรีย อดีตสมาชิกยาน Arch Angel ในการพูดคุยครั้งนี้อัสรันได้รับรู้ว่า ลักส์ถูก PLANT หมายปองชีวิตซึ่งทำให้คิระยังไม่เชื่อใจ PLANT เพิ่มอีก จนทำให้ตนรู้ว่า ตนไม่สามารถเข้าใจสิ่งที่คิระคิดได้
หลังจากนั้นเมื่อ Freedom ปรากฏออกมาห้ามสงครามอีกครั้ง คราวนี้อัสรันนั้นขัดขวางคิระ ไม่ให้ทำอะไรไปได้มากกว่ามองเฉยๆและทำลายหุ่นเคออส (หุ่นรุ่นใหม่ของ ZAFT ที่ถูกกองทัพโลกขโมยไปตอนต้นเรื่อง หลังจากการปะทะคารมของสองเพื่อนรักเรื่อง ORB และคางาริ ที่อัสรันเหมือนจะพูดว่าทั้งหมดเป็นความผิดของ Orb และคางาริ ทำให้คิระใช้ SEED MODE จัดการทำลายหุ่นของอัสรันจนพัง เหลือไว้เพียง cockpit เท่านั้น
เมื่ออัสรันได้เห็นการรบของ ชินและคิระ ผลการรบนั้นทำให้หุ่นของคิระระเบิดต่อหน้าอัสรัน อัสรันที่จมปลักในความมืดได้รับรู้เรื่องราวจาก มีอา ทั้งเรื่องที่เขาเป็นเพียงทหารสำหรับประธาน PLANT และ เรื่องที่ถูกลูน่ามาเรียดักฟังการสนทนาของเขากับคิระ ทำให้อัสรันรู้ตัวว่า เขาไม่สามารถเป็นอย่างที่กิลเบิร์ตต้องการได้ และได้หลบหนีไป ซึ่งโดนเรย์และชินที่ได้รับคำสั่งมายิงตกไป
อัสรันฟื้นขึ้นมาอีกครั้งที่ยาน Arch Angel และได้พบกับคิระที่ยังมีชีวิตอยู่ และได้เข้าร่วมกับคิระอีกครั้ง และรับมอบหุ่นใหม่จากลักส์ ZGMF-X19A Infinite Justice Gundamเพื่อยุติแผนการของกิลเบิร์ตและนำสันติภาพกลับคืนมาอีกครั้ง
กันดั้มซี้ดเดสทินี Special Edition
อัสรันได้เป็นตัวเอกในภาคพิเศษนี้ และมีการบรรยายถึงเรื่องราวที่เกิดขึ้นในภาคนี้ในมุมมองของเขา ซึ่งมีฉากน้อยมาก (และเป็นฉากที่มีความสำคัญกับเรื่อง๗ ที่จะไม่มีอัสรันร่วมในฉากนั้นด้วย เช่น บทสนทนาตอนที่ คิระ ยามาโตะ และ ชิน อาสึกะ พบกันครั้งแรกที่หลุมฝังศพในออร์บ หรือ ตอนที่ทหารหน่วยพิเศษของกองกำลังซาฟท์ทำการลอบสังหารลักส์ ไคลน์
โดยใน Special Edition จะแสดงให้เห็นถึงความรู้สึกของเขาต่อเรื่องราวที่เกิดขึ้นชัดเจนยิ่งขึ้น
ข้อมูลส่วนตัว
เผ่าพันธุ์: โคออดิเนเตอร์
วันเกิด: Cosmic Era 55 29 ตุลาคม
อายุ: 16 ใน กันดั้มซี้ด 18 ใน กันดั้มซี้ดเดสทินี
ยศ: ZAFT Red Coat(กันดั้มซี้ด), FAITH (กันดั้มซี้ดเดสทินี), Master Chief Petty Officer หรือพันจ่าเอก (ORB), Captain หรือนาวาเอก (ORB), Colonel/Captain (Orb)
ครอบครัว: พ่อ แพทริก ซาล่า (Patrick Zala), แม่ เลโนเร ซาล่า (Lenore Zala)
คนรัก: คางาริ ยูระ อัธฮา, ลักซ์ ไคลน์ อดีตคู่หมั้นใน กันดั้มซี้ด
ส่วนสูง: 170 ซม. ใน กันดั้มซี้ด) และ 174 ซม. ใน กันดั้มซี้ดเดสทินี
น้ำหนัก: 63กก. ใน กันดั้มซี๊ด 60กก. ใน กันดั้มซี้ดเดสทินี
หมู่เลือด: O
ความสามารถพิเศษ: เชี่ยวชาญทางด้านวิศวเครื่องกล เป็นผู้สร้าง โทริ และ พิงค์จัง และ ยังเชี่ยวชาญการใช้อาวุธปืน อีกด้วย
โมบิลซูท: GAT-X303 Aegis Gundam,ZGMF-X09A Justice, ZGMF-1000/M Blaze Zaku Warrior, ZGMF-X23S Saviour,ZGMF-2000 GOUF Ignited, ZGMF-X19A Infinite Justice
แหล่งข้อมูลอื่น
Asran Zala
รายชื่อประเทศที่ติดต่อกับมหาสมุทรอย่างน้อยสองมหาสมุทร
ด้านล่างนี้เป็น รายชื่อประเทศที่ติดต่อกับมหาสมุทรอย่างน้อยสองมหาสมุทร ซึ่งรวมถึงรัฐเอกราชและดินแดนในภาวะพึ่งพิง
วัดลาดศรัทธาราม
วัดลาดศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านลาด อำเภอบ้านลาด จังหวัดเพชรบุรี ที่ดินตั้งวัดมีเนื้อที่ 18 ไร่ มีที่ธรณีสงฆ์ เนื้อที่ 7 ไร่
ประวัติ
วัดลาดศรัทธาราม หรือ วัดท่าหมูสี หรือ วัดศาลาหมูสี ตามทะเบียนวัดภาคระบุว่าสร้างเมื่อ พ.ศ. 2245 ได้รับพระราชทานวิสุงคามสีมา เมื่อ พ.ศ. 2332 (ตามบัญชีแผนกศึกษาธิการ อำเภอบ้านลาด) ได้รับพระราชทานวิสุงคามสีมาครั้งหลังเมื่อวันที่ 13 กรกฎาคม พ.ศ. 2563 หากพิจารณาตามหลักฐานที่เหลืออยู่ พบว่าเป็นวัดเก่าแก่ที่ได้รับการปรับปรุงเปลี่ยนแปลงมาโดยตลอด พระบาทสมเด็จพระจุลจอมเกล้าเจ้าอยู่หัวเคยเสด็จประทับ เสวยพระกระยาหารที่วัดนี้ เมื่อเสด็จประพาสมณฑลราชบุรี เมื่อ พ.ศ. 2452 และได้พระราชทานพัด ย่าม และจีวรแพร ให้เจ้าอธิการกลิ่น
อาคารเสนาสนะ
อาคารเสนาสนะที่สำคัญ ได้แก่ อุโบสถก่ออิฐฉาบปูน ขนาด 5 ห้อง ฐานอ่อนโค้งเล็กน้อย ตัวอาคารสอบมีเสาอิงประดับ หัวเสามีลวดลายปูนปั้น รูปใบไม้ ดอกไม้ ลงสีสด (น้ำเงิน แดง เหลือง) ด้านหน้าเป็นพาไลยื่นออกมา มีเสาก่ออิฐฉาบปูนรับพาไล จำนวน 4 ต้น มีประตูทั้งด้านหน้าและด้านหลังด้านละ 2 ประตู หน้าต่างด้านละ 1 บาน ซุ้มประตูหน้าต่างประดับด้วยลวดลายปูนปั้น เป็นรูปดอกไม้ ใบไม้ หลังคาเครื่องไม้ ลดหลั่นซ้อนกัน 2 ชั้น มุงกระเบื้องว่าวซีเมนต์ แต่ที่พาไลเป็นกระเบื้องดินเผา หน้าบันอุโบสถทั้ง 2 ด้าน เป็นลวดลายปูนปั้นลงสีสด รูปนารายณ์ทรงครุฑยุดนาคประกอบลวดลายเถาไม้ ภายในอุโบสถประดิษฐานพระประธานปูนปั้น ปางมารวิชัย ประดิษฐานอยู่บนฐานชุกชีปูนปั้น เดิมลงรักปิดทอง กำแพงแก้วล้อมรอบอุโบสถ ก่ออิฐฉาบปูน เปิดช่องทางเข้า ด้านหน้าและด้านหลัง ด้านละ 1 ช่อง โดยทำเสาหัวเม็ดประดับ 2 ด้าน นอกจากนี้ที่มุมทั้ง 4 และบางช่วงของกำแพง จะทำเสาหัวเม็ดประดับ เช่นกัน รอบอุโบสถมีใบเสมาประจำทิศ สลักด้วยหินทรายสีแดง
เจดีย์ราย อยู่ด้านหน้าและด้านข้างอุโบสถ จำนวน 9 องค์ (ด้านหน้า 3 องค์ ด้านข้าง 6 องค์) เจดีย์ด้านหน้า 3 องค์ ตั้งอยู่ในกำแพงแก้วเป็นเจดีย์ย่อมุมไม้สิบสอง เจดีย์ด้านข้าง ตั้งอยู่ทางทิศใต้นอกกำแพงแก้ว จำนวน 3 องค์ มีรูปแบบคล้ายคลึงกันจำนวน 5 องค์ โดยเป็นเจดีย์ย่อมุมไม้สิบสองอีกองค์เป็นเจดีย์ขนาดใหญ่กว่าเจดีย์องค์อื่น ตั้งประชิดกำแพงแก้วเป็นเจดีย์ย่อมุมไม้สิบสองเช่นเดียวกัน องค์ระฆังรูปเหลี่ยมประดับปูนปั้นลายรักร้อย หอระฆังก่ออิฐฉาบปูน ทรงปราสาท หลังคาทรงจตุรมุข ยอดมงกุฎ ตั้งอยู่บนฐานบัวย่อมุมไม้สิบสอง ตัวหอระฆังโปร่งคั่นด้วยลูกกรงเตี้ย ๆ ส่วนหลังคามุงกระเบื้อง หน้าบันประดับลวดลายปูนปั้นรูปพระพุทธรูป
ลัช
ลัช (Lush) เป็นวงอัลเทอร์เนทีฟจากอังกฤษ เริ่มตั้งวงมาตั้งแต่ปี 1987 ถึง 1996 ประกอบด้วยสมาชิก เอ็มม่า แอนเดอร์สัน (ร้องนำ กีตาร์), มิกิ เบเรนนี่ (กีตาร์), คริส อาแคลนด์ (เบส), สตีฟ ริบบอน (กลอง)
ประเทศสโลวีเนียในโอลิมปิกฤดูร้อน 2020
ประเทศสโลวีเนีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศสโลวีเนียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 25 คน เข้าร่วมการแข่งขันใน 9 ชนิดกีฬา
เมเดียน
อูว์โก ปีแยร์ ลุกแคร์ (Hugo Pierre Leclercq) หรือมีชื่อในวงการคือ เมเดียน (Madeon) เกิดวันที่ 30 พฤษภาคม ค.ศ. 1994 เป็นดีเจ, นักเขียนเพลง และนักดนตรีชาวฝรั่งเศส Madeon เริ่มโด่งดังจากการนำเพลงดัง 39 เพลงมารวมกันแล้วเกิดเป็นเพลงใหม่ คือ Pop Culture ซึ่งมียอดวิวมากกว่า 1 ล้านครั้งภายในไม่กี่วันหลังจากเปิดตัว
เมเดียนได้เดบิวอัลบั้ม "Adventure" ในวันที่ 27 มีนาคม 2015 พร้อมกับทัวร์อัลบั้มในเวลาต่อมา
เซอัด กอลาชินัตส์
เซอัด กอลาชินัตส์ (บอสเนีย: Sead Kolašinac; เกิดวันที่ 20 มิถุนายน ค.ศ. 1993) เป็นนักฟุตบอลชาวบอสเนีย ปัจจุบันลงเล่นตำแหน่งกองหลังให้แก่มาร์แซย์และทีมชาติบอสเนียและเฮอร์เซโกวีนา
เมเดียน
อัลบั้มที่ 2 ชื่อว่า " Good Faith " ในวันที่ 15 พฤศจิกายน 2019 พร้อมจัดทัวร์อัลบั้มชื่อว่า
เซอัด กอลาชินัตส์
อาร์เซนอล
วันที่ 6 มิถุนายน ค.ศ. 2017 สโมสรฟุตบอลอาร์เซนอลประกาศคว้าตัวเซอัด กอลาชินัตส์ แบบไม่มีค่าตัว กอลาชินัตส์ยิงประตูแรกในนัดแรกที่เขาลงเล่น นัดชนะลูกโทษต่อเชลซีในเอฟเอคอมมิวนิตีชีลด์ 2017 เขาลงเล่นในพรีเมียร์ลีกนัดแรก และจ่ายบอลสำเร็จหนึ่งครั้งในนัดที่ชนะเลสเตอร์ซิตี 4–3 เขาได้รับคะแนนเสียงให้เป็นผู้เล่นยอดเยี่ยมประจำเดือนของสโมสร เมื่อวันที่ 14 กันยายน กอลาชินัตส์ยิงประตูแรกในยูฟ่ายูโรปาลีก นัดที่ชนะเอฟเซเคิล์น 3–1 เขายิงประตูแรกในพรีเมียร์ลีกในวันที่ 28 ตุลาคม นัดที่ชนะสวอนซีซิตี 2–1 เขาได้รับการลงคะแนนเสียงให้เป็นผู้เล่นยอดเยี่ยมของสโมสรอีกครั้งในเดือนตุลาคม
เมเดียน
"Good Faith Forever "
เซอัด กอลาชินัตส์
ทีมชาติ
กอลาชินัตส์ถือหนังสือเดินทางเยอรมนี เขาจึงได้ลงเล่นให้กับทีมชาติเยอรมนีหลายรุ่นอายุ ต่อมาเขาย้ายไปเล่นให้กับทีมชาติบอสเนียและเฮอร์เซโกวีนา ซึ่งเป็นทีมชาติบ้านเกิดของพ่อและแม่ กอลาชินัตส์ถูกเรียกตัวติดทีมชาติในปี ค.ศ. 2013. พ่อของเขากล่าวว่า การเลือกเล่นให้ทีมชาติบอสเนีย เป็นตัวเลือกแรกของกอลาชินัตส์
เมเดียน
ในปี 2017 ได้ติดอันดับ 107 จาก DJ Mag
เครื่องปรับอากาศ
ขนาดเครื่องปรับอากาศ
ขนาดของเครื่องปรับอากาศ มีหน่วยเป็น บีทียู ต่อ ชั่วโมง (BTU/hr) (บีทียู เป็นหน่วยของความร้อน) เป็นค่าความสามารถในการลดพลังงานความร้อนของเครื่องปรับอากาศ โดยการลดพลังงานความร้อน 1 บีทียู จะทำให้น้ำบริสุทธิ์ที่หนัก 1 ปอนด์ (ประมาณ 453.6 มิลลิลิตร) เย็นลง 1 องศาฟาเรนไฮต์ ( องศาเซลเซียส) การเลือกขนาดของเครื่องปรับอากาศนั้นต้องคำนึงถึงขนาดของเครื่องปรับอากาศและขนาดของ BTU ของเครื่องปรับอากาศควบคู่กันไปด้วย คำว่า BTU ย่อมาจาก British Thermal Unit ซึ่งหากเลือกขนาดของเครื่องปรับอากาศไม่พอดีจะส่งผลดังนี้
เซอัด กอลาชินัตส์
เกียรติประวัติ
อาร์เซนอล
เมเดียน
อัลบั้ม Good Faith ถูกเสนอชื่อชิงสาขา Best Electronic Album จากงาน Grammy Award ครั้งที่ 63 (2021)
เครื่องปรับอากาศ
ประเภทเครื่องปรับอากาศ
ประเภทของเครื่องปรับอากาศภายในบ้านเรือน ถ้าแบ่งตามลักษณะตำแหน่งของแฟนคอยล์ ยุนิท (ตัวพัดลมที่เป่าความร้อนออกไปภายนอก) จะแบ่งได้ 2 ประเภท คือ
เซอัด กอลาชินัตส์
เกียรติประวัติ
รางวัลส่วนตัว
เครื่องปรับอากาศ
แบบชิ้นเดียว
หรือที่พวกเราคุ้นเคยในในชื่อ แอร์ฝังหน้าต่าง/ผนัง (window type) ตัวแฟนคอยล์ ยุนิตจะอยู่เป็นชิ้นเดียวกับตัวคอนเดนซิ่ง ยุนิต (ส่วนที่เป่าลมเย็นให้กับภายในห้อง) ข้อดีของเครื่องแบบนี้คือขนาดกะทัดรัด ติดตั้งง่ายเพราะไม่ต้องเดินท่อน้ำยาแอร์ แต่ข้อเสียคือ เสียงจะค่อนข้างดัง(โดยเฉพาะเมื่อมันเก่ามากๆ) แรงสั่นสะเทือนที่กระทำต่อตัวเครื่องและโครงสร้างของจุดที่ติดตั้งก็มีสูง และถ้าเครื่องมีขนาดขนาดใหญ่เกินไปจะมีปัญหาในการติดตั้ง เพราะบริเวณช่องหน้าต่าง/ผนังไม่สามารถรับน้ำหนักมากได้ ต้องทำโครงสร้างมาช่วยค้ำจุนเพิ่ม นอกจากนี้ภายในตัวเครื่องยังประกอบด้วยวงจรการทำความเย็นและวงจรการหมุนเวียนอากาศสมบูรณ์ในตัว ซึ่งวงจรการหมุนเวียนของอากาศจะถูกแบ่งออกเป็น 2 ส่วน คือ วงจรการหมุนเวียนของอากาศภายนอกห้องและวงจรหมุนเวียนของอากาศภายในห้อง โดยมีมอเตอร์ชนิด แกนพลาเป็นตัวขับเคลื่อนใบพัดให้เกิดการหมุนเวียนของอากาศ
แบบแยกชิ้นส่วน
(อังกฤษ: split type) เป็นแบบที่เราเห็นกันได้ทั่วไปและนิยมมากที่สุด โดยตัวแฟนคอยล์ ยุนิตนั้นจะแยกไปติดตั้งภายนอกอาคารซึ่งจะแยกออกจากส่วนของตัวเครื่องระบายความร้อน โดยทั่วไปจะมีขนาดตั้งแต่ 1-50 ตัน ถ้าเป็นขนาด 1-3 ตัน มักจะไม่มีการต่อท่อลมไปจ่ายหลายๆ จุด แต่หากขนาดมากกว่านั้นอาจมีการต่อท่อลม ออกจากส่วนเป่าลมเพื่อไปจ่ายในหลายจุด  ทำให้มีข้อดีคือเงียบ เพราะเครื่องระบายความร้อนจะโดนแยกออกไปวางไว้ที่อื่น แต่จะยุ่งยากในส่วนของการติดตั้งมากกว่าระบบติดหน้าต่าง เพราะต้องคำนึงถึง การเดินท่อระหว่างเครื่องที่แยกส่วน ท่อระบายน้ำจากที่เป่าลมเย็น ( Fan Coil ) ด้วย ทั้งยังมีรูปแบบให้เลือกค่อนข้างมาก ข้อเสียคือไม่สามารถมีท่อน้ำที่ยาวได้ เพราะอาจจะทำให้ความเย็นน้อยลง  แต่หากจำเป็นที่จะต้องต่อท่อยาวก็จะต้องติดตั้งคอยล์ร้อนกับพัดลมเย็นให้อยู่ห่างกัน น้ำยาแอร์ปัจจุบันที่ใช้ในเครื่องปรับอากาศทั่วไปรวมถึงตู้เย็นและเครื่องปรับอากาศแบบส่วนกลางที่ใช้ในอาคารขนาดใหญ่ ในปัจจุบันมีชื่อเรียกทางเคมีว่า R-22 ส่วนน้ำยาแอร์สำหรับใช้ในรถยนต์มีชื่อเรียกทางเคมีว่า R-134A
ระบบอินเวอร์เตอร์
ในส่วนของเครื่องปรับอากาศรุ่นใหม่ นิยามคำว่าอินเวอร์เตอร์คือการพัฒนากระบวนการทำงานของเครื่องปรับอากาศให้ดียิ่งขึ้นหลักๆคือแรงลมเย็นที่ไม่ปล่อยของเสียทำลายสิ่งแวดล้อมเรียกว่าสารทำความเย็น R32 รวมถึงการปรับการทำงานของคอมเพรสเซอร์ให้ประหยัดไฟและทนทานกว่าเดิม คำว่า INVERTER จึงมีในเครื่องใช้ไฟฟ้าชนิดอื่นด้วยไม่ว่าจะเป็นเครื่องซักผ้าหรือตู้เย็นจึงมั่นใจได้ว่าเทคโนโลยีนี้จะช่วยยกระดับการใช้ชีวิตในบ้านได้อย่างแน่นอน
ประตูกั้นชานชาลา
ประตูกั้นชานชาลา (Platform screen doors, PSDs) เป็นประตูที่กั้นระหว่างชานชาลาสถานีรถไฟฟ้าและขบวนรถไฟฟ้า ส่วนใหญ่มักจะติดตั้งพร้อมกับวันเปิดเดินรถ หรือภายหลังจากนั้น ประตูกั้นชานชาลาแห่งแรกของโลก อยู่ที่สถานีรถไฟใต้ดินเซนต์ปีเตอส์เบิร์ก ซึ่งเปิดใน ค.ศ. 1961 ประตูกั้นชานชาลามีสองแบบหลักแบ่งตามความสูง ได้แก่ แบบเต็มความสูงขบวนรถ และแบบครึ่งความสูงขบวนรถ ประตูกั้นชานชาลานอกจากจะช่วยป้องกันไม่ให้ผู้โดยสารตกลงรางรถไฟแล้ว ยังช่วยกักอากาศเย็นภายในสถานีเพื่อเป็นการประหยัดพลังงาน
ญี่ปุ่น
โตเกียวเมโทร ติดตั้งประตูกั้นชานชาลาในปี ค.ศ. 1991 พร้อมกับเปิดเส้นทางสายนัมโบะกุ
มาเลเซีย
ติดตั้งในสถานีรถไฟใต้ดินในสายเกอลานาจายา ทุกสถานี